stanford-oval/wikipedia huggingface dataset:
אסיף (שיר)

"אסיף", המוכר יותר בשם "אסוף את המעשים" לפי מילותיו הראשונות, הוא שיר שכתב איתמר פרת והלחינה נעמי שמר. השיר זכה להצלחה גדולה ולביצועים רבים.
נסיבות כתיבת מילות השיר

את השיר כתב איתמר פרת לזכר אחותו תרצה (תיתה) רבינוביץ' מקיבוץ חצרים, שנהרגה בתאונת דרכים בשנת 1976 בערב חג הסוכות תשל"ז, בהיותה בת 40. השיר נכתב בעיצומם של ימי האבל בתוך חג האסיף ופורסם בחוברת זיכרון לזכרה, שפרת עסק בעריכתה.
במלאת 30 שנה למותה של רבינוביץ', הוסיף פרת לשיר שני בתים שאינם מופיעים בשיר המולחן, ושאותם הוא תיאר כאפילוג. שני בתים אלה התפרסמו בחוברת "חגיגת אסיף" שבה נאספו שיריו.
מבנה השיר

בניגוד לגרסאות שונות המפצלות את השיר לארבעה בתים (שני הראשונים בעלי שלוש שורות, ושני האחרונים בני ארבע שורות. עם חריזה חלקית וצולעת) ברור כי השיר מחולק לשלושה בתים בני ארבע שורות, ובכל אחד מהם חריזה טובה בין השורות 1–3, 2–4. כך עולה מבחינה ספרותית, וברור שזהו הנוסח שעמד לפניה של נעמי שמר, כפי שמופיע במסמך מארכיונה בקישור המצורף.
באותו קישור מופיעים גם שני הבתים שהוסיף המשורר מאוחר יותר (כעבור עשור) הבנויים אף הם באותה מתכונת.
תוכן השיר

כאשר קוראים או שומעים את מילות השיר, מבלי להכיר את נסיבות כתיבתו, הן נתפסות כפשוטן כשיר נטורליסטי לחג הסוכות, חג האסיף, ובכלל לחגי תשרי, בהם עושים חשבון נפש, מסכמים את השנה שחלפה ומביעים תקווה לקראת השנה החדשה. יש מי שמפרש את אווירת השיר כאווירה של לאות במעבר לשנה חדשה, של זיכרונות מהשנה שחלפה, של סיום שטומן בחובו התחלה חדשה ושל התחדשות לקראת השנה החדשה והמעבר מהסתיו לחורף.
אך כאשר נסיבות כתיבת השיר מוכרות, ניתן לזהות אותו כשיר מִסְפֵּד, כפי שהגדירה אותו נעמי שמר, מה שהביא אותה לכתוב למילותיו לחן נוגה. את הרמזים לאבלות ולעצב ניתן לראות באמצעים לשוניים שנעשה בהם שימוש במילות השיר, גם בהתייחסות אליהם כשלעצמם, ללא הלחן הנוגה, ושמקורם במקורות היהדות ובשפה העברית:
השימוש בשורש אס"פ (ארבע פעמים, כולל שם השיר) – מזכיר את הפועל "נאסף", שאחת המשמעויות שלו היא "נפטר", גם כשלעצמו וגם בתוך ביטויים שונים (במקרא: נאסף אל אבותיו, נאסף אל עמיו, נאסף אל קברותיו). צמד האותיות "ספ" משמש בשורשים נוספים שנגזרות מהם מילים הקשורות באבלות, כמו: נספה, הספד, סָפַק (כפיים או על ירך), וגם סוף, וייתכן שיש בכך כדי לחזק את התחושה.
הביטוי "כבד משאת".
הביטוי "בטרם עת".
המילים "אדמה" ו"עפר".
הצבע "אפור".
השימוש בדימוי של "שלפים", שהם גבעולים יבשים שנותרו בשדה לאחר הקציר.
השימוש בביטויים "אין יותר" (פעמיים) ו"אין עוד".
אזכור המילים "נדרי ואסרי" מתפילת כל נדרי של יום הכיפורים.
עם זאת, ישנם גם ביטויים אופטימיים שמשולבים בתוך הקדרות:
"יבול ברכה" של זיכרונות.
"הפריחה".
הפועל "גמל", שהוא בדרך כלל בעל קונוטציה של נתינה חיובית.
"הפרי" ו"הבר", שהם יבולי ברכה.
"הבטחת הרוח" ל"גשם בעיתו" – ביטוי של אופטימיות ביחס לעתיד, על אף הכול.
תואר הפועל "עוד" שמבטא בין היתר תקווה, כמו בביטויים "עוד יבוא היום" או "עוד ינובון בשיבה".
הפועל "יחונן", שנושא בחובו משמעות של נחמה.
הלחן

בעלה של תרצה, שאול רבינוביץ', נתן לנעמי שמר, שמדי פעם הגיעה להופיע בקיבוץ, עותק של חוברת הזיכרון, הראה לה את השיר ואמר לה שהיה רוצה שדווקא היא תלחין את השיר, מפני שאשתו אהבה מאוד את שיריה. שמר השיבה שהיא מלחינה רק את שיריה-היא ושירים של "משוררים גדולים", אך כעבור שבועיים הודיעה לשאול שהתרשמה מאוד מהחוברת ומאישיותה של תרצה, שהשיר מצא חן בעיניה ושבכוונתה להלחינו. לפרת נודע על כך רק לאחר שהשיר כבר הושמע ברדיו. פרת, שתחילה לא אהב את הלחן, הגיב בסופו של דבר להצלחת השיר המולחן במילים: "שמר הצמיחה לתרצה כנפיים, ועכשיו היא אחות של כולם".
ביצועים שונים של השיר

ביצוע של יהודית רביץ עם חברי התזמורת הפילהרמונית הישראלית, אתר יוטיוב, 5 ביולי 2007.
ביצוע של בנות "בצל ירוק 80", אתר יוטיוב, 19 באפריל 2012.
ביצוע של "שלישיית המעפיל", אתר יוטיוב, 2 בנובמבר 2013.
ביצוע של ילדי בית הספר לאמנויות (עם הקדמה של נעמי שמר), אתר יוטיוב, 27 בנובמבר 2011.
ביצוע של דורית פרקש, אתר יוטיוב, 14 במרץ 2011.
ביצוע של יובל אסייג, אתר יוטיוב, 7 ביולי 2012.
ביצוע של אילת דאר, אתר יוטיוב, 7 במרץ 2013.
ביצוע של גלעד שיבא, אלכס רובינשטיין ויותם כהן מקיבוץ אילון, אתר יוטיוב, 8 ביוני 2011.
ביצוע לא מזוהה, אתר יוטיוב, 12 בספטמבר 2012.
ביצוע של תלמידי קאנטרי מיוזיק, אתר יוטיוב, 11 בספטמבר 2013.
ביצוע של איתמר הולין, אתר יוטיוב, 27 בספטמבר 2013.
ביצוע של סיגל ידין, אתר יוטיוב, 17 בספטמבר 2012.
ביצוע של שאול ארקינד (נגינה בחליל ללא שירה), אתר יוטיוב, 13 באוגוסט 2014.
ביצוע תזמורתי (נגינה ללא שירה), אתר יוטיוב, 25 בנובמבר 2013.
ביצוע של יהונתן ניצן, אתר יוטיוב, 20 באפריל 2016.
הערות שוליים

↑  איתמר פרת, כותב השיר "אסיף", מספר עליו ועל נסיבות כתיבתו, בריאיון שערך עמו אילון פרת. אתר יוטיוב, 18 באוקטובר 2013;
"אסיף". ריאיון עם המחבר, מאת אסף פרת. אתר TheMarker,‏ 24 באוקטובר 2012;
את שני הבתים הנוספים ניתן לקרוא ב"אסיף לזכר תרצה רבינוביץ'" באתר "סיפור-רון".
↑  ""אֱסוֹף אֶת כָּל מַרְאוֹת פָּנֶיהָ הַיָּפִים" – השיר לתרצה". בלוג הספרייה הלאומית. 2017-10-01. נבדק ב-2017-10-02.
↑  נחי כבודי, אסיף / איתמר פרת – מה ניתן ללמוד ממילות השיר ´אסיף´? וכיצד ניתן להתחיל שנה חדשה ברגל ימין ולא בייאוש? באתר כיפה, 21 בספטמבר 2006.
↑  אסיף – נעמי שמר וילדי בית הספר לאמנויות, אתר יוטיוב, 27 בנובמבר 2011.
↑  איתמר פרת, כותב השיר "אסיף", מספר עליו ועל נסיבות כתיבתו, בריאיון שערך עמו אילון פרת, אתר יוטיוב, 18 באוקטובר 2013;
"אסיף", ריאיון עם המחבר, מאת אסף פרת, אתר TheMarker, ‏24 באוקטובר 2012;
"אסיף לזכר תרצה רבינוביץ'" באתר "סיפור-רון".
דפי השער של החוברת לזכרה של תרצה רבינוביץ' בה הופיעו לראשונה מילות השיר "אסיף"
שי צ'רקה

| --- | --- |

 לידה:  23 בינואר 1967 (בן 58) פתח תקווה, ישראל 
 לאום:  ישראל ישראלי
 מקום לימודים:  ישיבת בני עקיבא נחלים  ישיבת ההסדר קריית שמונה 
 תחום יצירה:  ציור, קומיקס, איור 
 הושפע על ידי:  רנה גוסיני ואלבר אודרזו (אסטריקס)
 השפיע על:  יוסי שחר
 יצירות ידועות:  בבא   בבא האיש וההגדה   יהוצפן א   פתקאות מהשמים   מעבר לקו   מוקצה  שקע ותקע  החרצופים
 פרסים והוקרה:  פרס דוש לקריקטורה לשנת 2023,יקיר אנימיקס לשנת 2019.
 
צ'רקה נפגש עם נשיא ישראל ראובן ריבלין באירוע בבית הנשיא לזכרו של אורי אורבך, 2021 (בעת מגפת הקורונה בישראל)
שי צַ'רקָה (נולד ב-23 בינואר 1967) הוא קומיקסאי, קריקטוריסט ומאייר ישראלי. חתן פרס דוש לקריקטורה לשנת 2023.
ביוגרפיה

שי צ'רקה נולד בפתח תקווה, היה חבר בתנועת בני עקיבא בסניף שיכון בעיר, למד בישיבת נחלים ולאחר מכן בישיבת ההסדר קריית שמונה.
יצירתו הראשונה הופיעה במגזין הילדים "פילון" כשהיה בן ארבע עשרה. לאחר מכן פרסם סיפורי קומיקס רבים בעיתון הילדים הדתי "אותיות", אשר רובם נוגעים בענייני מסורת והיסטוריה יהודית. בין הסיפורים – "יוני המכבי הקטן", "מבית לבית", ויצירתו הידועה ביותר – סדרת "בבא", המספרת בצורה הומוריסטית את קורותיו של יהודי קטן ולא-יוצלח בתקופת המשנה. מרבית הסיפורים מסבירים וממחישים בצורה ויזואלית ומשעשעת משניות ומאוחר יותר גם מדרשים על פרשיות השבוע. בעקבות הסיפורים, פרסם צ'רקה גם מספר ספרי קומיקס שזכו להצלחה רבה, ובמרכזם דמותו של בבא.
צ'רקה היה מיוצרי תוכניות הטלוויזיה החרצופים, הביגבגים ושקע ותקע. נוסף לכך יצר אנימציות לתוכנית הטלוויזיה פספוסים, לקלטת לילדים של אריק איינשטיין וקריקטורות, איורים וקומיקס לעיתונים שונים בישראל. מאייר ספרים לסופרים שונים כתמר אדר, אורי אורבך, טוביה טננבום, אביב אור, שלמה אבס וגלילה רון פדר.
מצייר קריקטורות ואיורים לעיתון מקור ראשון מדי סוף-שבוע. צייר קריקטורה שבועית בתוכנית "המהדורה" בערוץ 1. בעבר צייר בבשבע, במעריב, ובידיעות אחרונות.
החל משנת 2022 מצייר קריקטורות על פרשת השבוע בתוכנית "שאלה תשובה" בכאן 11.
צ'רקה מרצה בבמות שונות על טכניקות של איור, ועל אמצעי השפעה על תפיסות ויזואליות. זאת אף שמעולם לא למד גרפיקה או איור במוסד כל שהוא. צ'רקה סיפר כמה פעמים שאת ההשראה לצייר קומיקס קיבל מסדרת הספרים "אסטריקס". בתחילת המאה ה-21 סגר מעגל כשהתחיל להשתתף בעריכת התרגומים החדשים לעברית בסדרה זו.
אייר חלק מספריו של אורי אורבך – את כריכת הספר "דתי נורמלי" ואת ספרי השירים "מבטיח, בלי נדר", "אולי בשבת יזרקו סוכריות", "באיזה שבט אתה?", "ילדה כמוני", "אסור להפוך תנין בשבת" ועוד.
צ'רקה צייר וערך את כריכות הספרים של טוביה טננבום "שלום, פליטים!", "איך לאלף יהודי?" ו"חרדי וטוב לו".
יקיר אנימיקס, הפסטיבל הבינלאומי לקריקטורה, קומיקס ואנימציה לשנת 2019. בשנת 2023 העניקה לו עיריית תל אביב-יפו את פרס דוש לקריקטורה.
נשוי למוריה, אב לארבעה וסב לחמישה נכדים, ומתגורר כיום בצופים שבשומרון. אחיו שלומי קומיקסאי ומאייר אף הוא.
סדרות קומיקס שפרסם בעיתונים שונים

יוני המכבי הקטן - פורסמה באותיות
משלי הבן איש חי - פורסמה בעיתון "ילדים"
סיפורי רבי יהונתן אייבשיץ - פורסם בעיתון "ילדים"
השכנים של הסניף - בשיתוף עם אורי אורבך, פורסמה בעיתון 'זרעים'
צוונציק - פתגמים חסידיים - פורסמה באותיות
מבית לבית - קומיקס היסטורי על התקופה שבין בית ראשון לבית שני - פורסמה באותיות
סיפורי רבה בר בר חנה - פורסמה באותיות
משנא להכיר - הופעת הבכורה של בבא, פורסמה באותיות. לימים רוב הפרקים קובצו לספר בשם 'בבא'
מדרש זוטא, עם הוספות הבבא - פורסמה באותיות. לימים הפרקים קובצו לספר בשם 'פרשת בבא'
שנת הבבא - פורסמה באותיות
מעלה קטעים - פורסמה בנקודה
מסע הציד של בבא - פורסמה באותיות
יהוצפן א' - פורסמה באותיות
חסידות בובקע - פורסמה באותיות
ימי מיתישלח - פורסמה באותיות. לימים הפרקים קובצו בספר בשם 'מיתישלח משימה ביוון'
בבא - פורסם באותיות. לימים רוב הפרקים קובצו לספר בשם 'נגיד ש...בבא בתנ"ך'
מוקצה - בשיתוף עם אורי אורבך, פורסם באותיות
לעזאזל עם בבא - פורסם באותיות
מעבר לקו - עונה ראשונה פורסמה באתר nrg, עונה שנייה פורסמה במוסף דיוקן בעיתון מקור ראשון
שי ועגנון - פורסם באותיות
הפחה אל ג'אזר והצייר - פורסם באותיות
אדם ג'מוס - פורסם באותיות לילדים
מי קשה לרש"י - פורסמה באותיות
בבא במשרה מלאה - פורסם ב'בשבע' תחת השם 'בבא'
בבא באורות - פורסם באותיות
הרצל - קומיקס על חייו של חוזה המדינה. פורסם באותיות
בבא בהצפה
ספריו > קומיקס

בבא - משניות בקומיקס.
בבא האיש וההגדה - הגדה של פסח.
The Comics Passover Haggada - הגדה של פסח באנגלית.
פרשת בבא - משלים מהמדרש על פרשיות השבוע.
מסע הציד של בבא - בבא וזוטא במסע בעולם האגדה התלמודי.
יהוצפן א - בלש החוקר תעלומות בתנ"ך.
פתקאות מהשמים - נער יהודי בצבא נפוליאון במסע לארץ ישראל מקבל פתקאות ובהן אמרות של ר' נחמן מברסלב.
הפחה אל ג'אזר והצייר - ספר המשך ל"פתקאות מהשמיים", ובו צייר קריקטורות מובא למשפט בפני אחמד אל-ג'זאר מושל עכו, על קריקטורה פוגענית שצייר לאיש ממשל. הספר גם עוסק במרומז בעקרונות הציור.
נגיד ש... בבא בתנ"ך - בבא ממלא תפקידים של דמויות שונות בתנ"ך.
מיתישלח - משימה ביוון - מפגש בין גיבור תנ"כי (דמיוני) לגיבורי המיתולוגיה היוונית, והשוואה בין אופי סיפורי המקרא למיתולוגיה היוונית.
מעבר לקו - קורות הקריקטוריסט צ'ארטר ומשפחתו על גבעת הכבל שבישוב מעלה נפצוצים. התפרסם במקור בהמשכים בערוץ יהדות של האתר nrg.
לצאת מהקווים - ספר המשך לספר מעבר לקו. התפרסם במקור במוסף "דיוקן" של העיתון מקור ראשון.
לעזאזל עם בבא - עליית מדרגה של בבא, בה הוא נכנס לעולמה של תורת הסוד. המשך של מסע הציד של בבא.
יודיסאה - ספר שואה על יהודי שלוקח בהוראת דודו, אדמו"ר בחסידות פקטיבית, חבורת חסידים בחורים לפני פינוי הגטו מהגברים אל היער והללו הופכים לפרטיזנים.
מוקצה - חייו של כלב דתי. בשיתוף עם אורי אורבך.
אדם ג'מוס - מעין יצירת אגדות עם העוסקות ביצירת פניה של ארץ ישראל.
שי ועגנון - שלושה סיפורים - עיבוד לקומיקס של סיפורים מאת ש"י עגנון. הספר תורגם לאנגלית וזכה בציון לשבח במסגרת פרס סידני טיילור.
בבא במשרה מלאה - בבא מחפש עבודה ומתנסה בשלל מקצועות. הסיפור משובץ במדרשי חז"ל. כמו כן, בסוף הספר מופיעים פרקים של הסדרה 'שנת הבבא' שפורסמה בעיתון הילדים והנוער 'אותיות'.
שי ועגנון- הסייף - עיבוד לקומיקס של הסיפור הסייף מאת ש"י עגנון
בבא והאור הגנוז - פורסם לראשונה בעיתון 'אותיות וילדים', תחת השם 'בבא באורות'.
ציפורים בראש של הרצל - קומיקס על חייו של חוזה המדינה. פורסם לראשונה בעיתון 'אותיות וילדים', תחת השם 'הרצל'.
בבא בהצפה
ספריו > רומן גרפי

יודיסאה - סיפור על פרופסור יהודי מפולין שנאבק במפלצות הנאציות (בהשראת האודיסאה), הוצאת מודן 2016. נבחר כאחד מעשרת הספרים הטובים לשנת 2017 במגזין היהודי-אמריקני Mosaic, למרות שטרם תורגם לאנגלית.
הערות שוליים

↑  העולם על פי בבא | ריאיון עם שי צ'רקה בוגר יב”ע נחלים - שלומית גולדין הלוי, באתר www.yba.org.il
↑   ריאיון עם שי צ'רקה, סרטון  באתר יוטיוב
↑  הזוכים בפרסי עיריית תל אביב-יפו 2023 באתר עיריית תל אביב-יפו
↑  אלי אשד, פרשנות קומיקסאית ליהדות : שי צ'רקא ובבא בנבכי ההיסטוריה היהודית, באתר המולטי יקום של אלי אשד, ‏2005-10-12
↑  Facebook, www.facebook.com
↑  איתמר שטאל in ארון הספרים היהודי, הגות יהודית, כללי, פרקים, פרק 12 – לא סיפורי פיות. על אגדות חז"ל., באתר הסיפור שלנו, ‏2015-03-30
↑  אלי אשד, קומיקס כאמצעי-פרשנות לסיפורי המקרא, באתר הארץ, 9 בספטמבר 2005
| --- | --- |
בקרת זהויות :  ICIA: 276637  NLI: 987007304001505171  BnF: cb15563436s (data)  GND: 120917362X  ISNI: 0000 0001 0784 225X  LCCN: nr94007196  MusicBrainz: 5fe11d73-1a9f-44d6-86ae-323f3477c684  SUDOC: 220981515  VIAF: 78855919   WorldCat (עם VIAF): 78855919
פליקס זמדגס

| --- | --- |

 לידה:  20 בדצמבר 1995 (בן 29) מלבורן, אוסטרליה 
 מדינה:  אוסטרליה 
 השכלה:  אוניברסיטת מלבורן 
 עיסוק:  מתחרה בספידקיובניג
 פרסים והוקרה:  מדליות זהב: 715 כסף:130  ארד:67
 
פליקס זמדגס בתחרות
פליקס זמדגס (Feliks Zemdegs; נולד ב-20 בדצמבר 1995 במלבורן, אוסטרליה) הוא ספידקיובר, היחידי שזכה באליפות התאחדות הקוביה העולמית פעמיים, ב-2013 ו-2015. קבע כ-100 שיאי עולם בתחרויות שונות בעולם ונחשב כספידקיובר הטוב בעולם.
הוא קנה את הקובייה ההונגרית הראשונה שלו באפריל 2008 בהשראת סרטוני קובייה הונגרית בזמן מוקצב ותדריכים ביוטיוב.
זמדגס ומקס פארק היו המוקד של הסרט התיעודי הספיד-קיוברים של נטפליקס המתאר את הישגיהם בעולם הספידקיובינג, החברות בינם והתחרותיות בינם.
שיטות פעולותיו

שיטת ה-CFOP –כדי לפתור את קוביית ה-3x3x3, שיטת ה-YAU כדי לפתור את קוביית ה-4x4x4, שיטת ה-CLL כדי לפתור את קוביית ה-2x2x2, שיטת ה-Reduction כדי לפתור את קוביית ה-5x5x5 וה-7x7x7.
דרכי השפעתו בעולם בתחום הקובייה ההונגרית

לזמדגס יש אתר אינטרנט אשר מכיל סרטוני הדרכה ואלגוריתמים לפתירת קובייה הונגרית ופאזלים אחרים.
הישגיו

זמדגס ניצח את תחרות ה-3x3x3 כבר מהפעם הראשונה שהשתתף בה והפך לאלוף החדש של ניו זילנד ב-18 ביולי 2009 עם ממוצע של 13.74 שניות בסיבוב האחרון. הוא ניצח גם ב-2x2x2 4x4x4, 5x5x5, 3x3x3 עם כיסוי עיניים וב- 3x3x3 בעזרת יד אחת בלבד.
| 0 | 1 | 2 |
| --- | --- | --- |
| סוג השיא | תוצאה | נקבע בתחרות |
| פתירה יחידה (3X3X3 (CR | 4.22 שניות | Cube for Cambodia 2018 |
| ממוצע (3X3X3 (WR | 5.53 שניות | Odd Day in Sydney 2019 |
| ממוצע (2X2X2 (CR | 1.54 שניות | Canberra Autumn 2018 |
| פתירה יחידה (4X4X4 (CR | 19.36 שניות | Latin America Cubing Tour - Arequipa 2017 |
| ממוצע (4X4X4 (CR | 22.85 שניות | Warm Up Sydney 2019 |
| פתירה יחידה (5x5x5 (CR | 37.93 שניות | Canberra Autumn 2018 |
| ממוצע (5x5x5 (CR | 43.21 שניות | Melbourne Cube Days 2017 |
| פתירה יחידה (6x6x6 (CR | 1:18.28 דקות | Warm Up Sydney 2019 |
| ממוצע (6x6x6 (CR | 1:21.90 דקות | Weston-super-Mare Open 2018 |
| פתירה יחידה (7x7x7 (CR | 1:53.62 דקות | Australian Nationals 2018 |
| ממוצע (7x7x7 (CR | 2:00.63 דקות | Australian Nationals 2018 |
| פתירה יחידה 3x3x3 ביד אחת (CR) | 6.88 שניות | Canberra Autumn 2015 |
| ממוצע 3x3x3 ביד אחת (CR) | 10.06 שניות | West Coast Cubing Tour - Fresno 2018 |
| פתירה יחידה מגמינקס (CR) | 33.11 שניות | CubingUSA Nationals 2018 |
| ממוצע מגמינקס (CR) | 36.65 שניות | Weston-super-Mare Open 2018 |
ראו גם

הספיד-קיוברים
הערות שוליים

↑  The Most Influential Rubik’s Cube Speedcubers, ruwix.com (באנגלית)
↑  אתר האינטרנט של פליקס זמדגס
↑  Rubik's Cube World Records
פליקס בתחרות
באז שנות-אור

| --- | --- |

 שם סרט:  הסרטים המרכזיים צעצוע של סיפור צעצוע של סיפור 2 צעצוע של סיפור 3 צעצוע של סיפור 4 צעצוע של סיפור 5 סרטי ספין אוף צעצוע של סיפור: ההסתבכות צעצוע של סיפור: הזמן שנשכח צעצוע של סיפור בקיצור: חופשה בהוואי צעצוע של סיפור בקיצור: פעמיים באז בבקשה צעצוע של סיפור בקיצור: חיית מסיבות באז שנות אור ממפקדת הכוכב: ההרפתקה מתחילה שנות אור
 תוכנית טלוויזיה:  באז שנות אור ממפקדת הכוכב
 הופעה ראשונה:  צעצוע של סיפור
 הופעה אחרונה:  צעצוע של סיפור 5
 יוצרים:  ג'ון לאסיטר, אנדרו סטנטון, פיט דוקטר, ג'ו רנפט 
 גילום הדמות:  טים אלן, פטריק וורברטון, כריס אוונס 
 דיבוב בשפה העברית:  אלון נוימן ליאור אשכנזי (באז שנות אור ממפקדת הכוכב) גלעד קלטר (שנות אור)
 מידע
 כינויים:  באז שנות אור
 גזע:  צעצוע
 מין:  זכר
 מקצוע:  מגן חלל
 כוחות:  טכנולוגיה מתקדמת לאותה תקופה חסינות (בעזרת כוח החסינות הוא לא מתנגש או נתקע בדרכים ובזכותם הוא גם לא נשאב לחור שחור) יכולת תעופה ראייה טובה חום לייזר רפואה מהירה אומץ רגישות גבוהה
 חברה בקבוצה:  צעצועים
 חברה לשעבר בקבוצה:  צלם שחור משחור
 אזרחות:  ארצות הברית 
 דמויות קשורות
 משפחה:  אנדי דייוויס (לשעבר) ובוני אנדרסון
 חברים:  מזלגוני שריף וודי בו פיפ ג'סי מר תפוח אדמה גברת ראש תפוד רקסי טרסלינקי דוג האם גברת תפוח אדמה באני ודאקי פיט המסריח ברבי קן סיד פיליפס  הנסיכה מירה נובה בוסטר XR המפקד נבולה
 אויבים:  סיד פיליפס (לשעבר) אל פיט המסריח (לשעבר) לוטסו גבי גבי
 
באז שנות-אור (באנגלית: Buzz Lightyear) הוא דמות בדיונית ואחד משני הגיבורים הראשיים של סדרת סרטי "צעצוע של סיפור", ביחד עם שריף וודי. באז הוא מגן-חלל - צעצוע של גיבור פעולה, וכן אחד ממנהיגי חדר הילדים של אנדי.
באז הופיע בסדרת סרטי הקולנוע "צעצוע של סיפור" בשנים 1995, 1999, 2010 ו-2019. כמו כן, הופיע גם בסרט הטלוויזיה "באז שנות אור ממפקדת הכוכב: ההרפתקה מתחילה" משנת 2000 ובסדרת הטלוויזיה "באז שנות אור ממפקדת הכוכב", אשר שודרה במשך 3 עונות בשנים 2000–2002.
משפט מפורסם, עליו נוהג באז לחזור לעיתים קרובות, הוא: "אל האינסוף... ומעבר לו!". את דמותו של באז בטרילוגיה הקולנועית ובסרט הטלוויזיה דיבב השחקן טים אלן. פטריק וורברטון דיבב את הדמות עבור סדרת הטלוויזיה, ופאט פריילי דיבב את הדמות עבור משחקי הווידאו והמתקנים שבפארקים של חברת וולט דיסני. את דמותו של באז דיבב לעברית השחקן אלון נוימן.
בשנת 2022 יצא הסרט "שנות אור", בדיבובו של כריס אוונס.
השראה

בסרט "צעצוע של סיפור" קבעה פיקסאר את השם של "באז שנות-אור" בהשראת שמו של באז אולדרין. הרעיון למחווה בא מתוך רצון להוקיר את שמו של אולדרין, כאיש השני שרגליו צעדו על הירח, כאשר את רוב התהילה קיבל ניל ארמסטרונג (בהיותו הראשון שצעד על הירח). אולדרין הודה על המחווה כשהוא שלף בובת "באז שנות אור" במהלך נאום בנאס"א, לקול מחיאות כפיים נלהבות. סרטון האירוע צורף ב-DVD המתעד את החגיגות לציון יום השנה ה-10 לסרט "צעצוע של סיפור".
ביוגרפיה בדיונית > שנות אור

הסרט "שנות אור" משמש כפריקוול לאירועי סדרת סרטי "צעצוע של סיפור" ובמסגרתו, אנדי הצעיר צופה בסרט ובעקבותיו, הוא מבקש מאמו שתקנה לו בובת באז שנות אור ליום ההולדת, מה שמניע את אירועי הסרט הראשון בסדרה.
ביוגרפיה בדיונית > צעצוע של סיפור

עלילת הסרט מתרחשת כרונולוגית לאחר אירועי הסרט "שנות אור".
במהלך יום הולדת של אנדי, אמו מפתיעה אותו עם בובת באז שנות אור חדשה בעקבות צפייתו בסרט. באז, שמתעורר לחיים ככל הצעצועים כאשר אנדי לא בחדר, מאמין בכל לבו שהוא מגן חלל אמיתי שהתרסק עם ספינת החלל שלו על "כוכב לכת מוזר" (חדרו של אנדי) ומסרב להאמין שהוא צעצוע.
וודי, מנהיג הצעצועים בחדר והצעצוע האהוב על אנדי, מקנא באהבה שבאז מקבל מאנדי ומנסה לשכנע את באז שהוא רק בובה, אך לשווא. באחד הימים, אנדי ומשפחתו יוצאים לערב בילוי בפיצה פלאנט, פיצריה המעוצבת כתחנת חלל ואנדי מחליט לקחת את באז איתו. וודי, שמקנא עמוקות, מנסה ללכוד את באז מאחורי שידה בחדר, אך האחרון בטעות נופל מהחלון לחצר. במהלך עימות מול וודי בתחנת דלק, השניים נשכחים מאחור ומגיעים לביתו של סיד פיליפס, שכנו הסדיסט של אנדי שנוהג להרוס צעצועים. לאחר שבאז צופה בפרסומת עבור בובות "באז שנות אור", הוא מבין שהוא רק צעצוע וחווה טלטלה נפשית ולבסוף נלכד על ידי סיד שמחבר אל גופו טיל ורוצה לפוצץ אותו. בעזרת וודי, לבאז חוזרת האמונה בעצמו והוא ניצל (לאחר שוודי והצעצועים של סיד קמים לחיים בפני סיד המפוחד) ובסוף הסרט השניים שבים ביחד לחזקתו של אנדי והופכים למנהיגי החדר.
ביוגרפיה בדיונית > צעצוע של סיפור 2

מספר שנים לאחר אירועי הסרט הקודם, וודי נגנב במהלך מכירת חצר בידי אל, אספן צעצועים שרוצה למכור אותו למוזיאון צעצועים ביפן. באז, ביחד עם רקס, סלינקי, ראש תפוד והאם יוצאים למבצע חילוץ בכדי להחזיר את וודי לחדר לפני שאנדי יחזור ממחנה הבוקרים.
במקביל, וודי מגלה שהוא בובת אספנות נדירה וחלק מקולקציית צעצועי וינטג' ביחד עם בובת בוקרת בשם ג'סי, בובת סוס בשם עין השור ובובת כורה זהב בשם פיט המסריח. כשהוא מבין שהשאר יחזרו לאחסון במידה והוא ינטוש אותם, וודי מחליט להישאר עם חבריו לסדרת הבוקרים ולנסוע איתם ביחד למוזיאון. למרות זאת, באז והחבורה מזכירים לו שהייעוד שלו בתור צעצוע הוא לשמח ילדים ולא להיות בתצוגה. כשוודי מתעשת ומחליט להצטרף לחבריו, פיט המסריח נועל את וודי בחדר ומכריח אותו להישאר איתם בכוח. בסופו של דבר, באז והחבורה מצליחים לחלץ את וודי, ג'סי ועין השור ולוקחים אותם בחזרה הביתה.
ביוגרפיה בדיונית > צעצוע של סיפור 3

אנדי בן ה-17 עומד לעזוב את ביתו ולעבור למכללה והצעצועים מודאגים בקשר לעתידם הצפוי. בעקבות טעות שמתחוללת, הצעצועים מוצאים עצמם בגן ילדים בשם "סאניסייד" ובאז עובר שטיפת מוח על ידי דובי ורוד בשם לוטסו, ובעקבות כך, באז שוב מאמין שהוא מגן חלל אמיתי. בזכות התערבותו של וודי, החבורה מנסה להחזיר את באז לקדמותו, אך בטעות גורמים לו לדבר בספרדית.
לאחר שהם מצליחים לברוח מגן הילדים ולחזור לחדרו של אנדי, וודי מצליח לגרום לאנדי להעביר אותו ואת שאר הצעצועים לילדה בשם בוני, אליה וודי הגיע במהלך הסרט והעדיף שהצעצועים יועברו אליה מאשר שיועברו לעליית הגג. הסרט מסתיים כשאנדי משחק עם הצעצועים שלו בפעם האחרונה ועוזב לקולג' והצעצועים מכריזים על חדרה של בוני כביתם החדש.
ביוגרפיה בדיונית > צעצוע של סיפור 4

בוני מתחילה את לימודיה בגן חובה וכמתנה, המשפחה מחליטה לצאת לטיול בקראוון ברחבי המדינה. באז, וודי ושאר הצעצועים מצורפים לנסיעה ו-וודי מנסה לשמור על בובה בשם מזלגוני (אותה בוני יצרה בגן) ולמנוע ממנו לברוח מבוני. לאחר שוודי ומזלגוני נאבדים, באז מסתמך על "הקול הפנימי" שלו (המשפטים שבוקעים ממנו כשהוא לוחץ על הכפתורים שבו) כדי שיעזור לו למצוא את וודי. במהרה, באז מתאחד עם וודי, בו פיפ וצעצועים נוספים וביחד איתם הוא מנסה להחזיר את מזלגוני מבובה בשם גאבי גאבי שמעוניינת בתיבה הקולית של וודי בתמורה למזלגוני.
הסרט מסתיים כשוודי מחליט להישאר עם בו פיפ כצעצוע אבוד ואילו באז והחבורה חוזרים ביחד עם בוני לביתה.
ביוגרפיה בדיונית > באז שנות האור: ההרפתקה מתחילה

סרט זה הוא סרט ספין אוף המתמקד בדמותו "האמיתית" של באז שנות אור כמגן חלל בגלקסיה שנשבע להכניע את קיסר הרשע זורג. הסרט מספר על באז, שאיבד את שותפו לכוח, מגן חלל בשם צלם שחור משחור בקרב מול זורג. שבור מהאובדן, באז נשבע שלא יעבוד יותר עם אף שותף אחר. למרות זאת, באז נאלץ לשתף פעולה עם מגינת חלל בשם מירה, שהיא נסיכה חייזרית, רובוט בשם XR שהומצא בכדי שיהיה השותף של באז וכן של שרת בשם בוסטר, שהוא המעריץ הכי גדול של באז. בכוחות משותפים, הארבעה מצליחים לנצח את זורג, להציל את מפקדת הכוכב ולבסוף הארבעה מתאחדים כקבוצת מגיני חלל בהנהגתו של באז.
ביוגרפיה בדיונית > באז שנות אור ממפקדת הכוכב

באז שנות אור ממפקדת הכוכב היא סדרת טלוויזיה שעלילתה ממשיכה את הסרט "ההרפתקה מתחילה". עלילת הסדרה עוקבת אחר באז וצוות מגיני החלל אותו הוא מנהיג, תוך שהם שומרים על הגלקסיה מפני קיסר הרשע זורג ואיומים שונים נוספים.
צוללות (משחק)

| --- | --- |

 כללי
 סוגה:  משחק לוח, משחק על לוח משבצות, משחק עט ונייר 
 מספר שחקנים:  2–2
 הוצאה לאור:  חברת מילטון ברדלי 
 
"צוללות" הוא משחק לוח המשלב טקטיקה ומזל. הוא הומצא בשנת 1931 כמשחק עט ונייר, והופץ על ידי חברת "מילטון בראדלי" (Milton Bradley - MB), בשנת 1967 כמשחק עם מערכת כלי פלסטיק. מאז שנות השמונים קיימות גם גרסאות ממוחשבות למשחק.
לכל משתתף במשחק יש לוח עם שני ריבועים בגודל 10x10 משבצות. הריבוע האחד מסמל את השטח ה"ימי" שלו, בו הוא מציב את הצוללות שלו כאוות נפשו. ואילו הריבוע השני מסמל את השטח ה"ימי" של צוללות יריביו, ומשמש מעקב לגילוייַם. כל ריבוע ממוספר מצדו במספרים 1-10, ובחלקו העליון באותיות א'-י' (A-J) - זאת כדי להעניק לכל משבצת בלוח קואורדינטות משלה.
למשחק ישנן וריאציות שונות, בהן גודל לוחות המשחק ומס' הצוללות שונה, אך לכולן בסיס משותף.
הצבת הצוללות

הצבת הצוללות נעשית לפני תחילת המשחק בלבד, ואין להזיז אותן מרגע תחילתו.
ישנם כמה חוקים לפיהם מציבים את הצוללות:
יש להציב את הצוללות במאונך או במאוזן, ולא באלכסון.
אין לחפוף את הצוללות (כלומר, שאחת תהיה מוצבת על השנייה, או צמודה לה).
אין להציב צוללות אחת בסמוך לשנייה, כולל באלכסון.
מס' הצוללות בתחילת המשחק והשטחים עליהם הן משתרעות הוא קבוע כמוצג בטבלה:
| חלופה ראשונה | חלופה ראשונה | חלופה שנייה | חלופה שנייה |
| --- | --- | --- | --- |
| שטח (משבצות) | מס' צוללות | שטח (משבצות) | מס' צוללות |
| 5 | 1 | 4 | 1 |
| 4 | 1 | 3 | 2 |
| 3 | 2 | 2 | 3 |
| 2 | 1 | 1 | 4 |
מהלך המשחק (2 שחקנים)

כל שחקן בתורו "תוקף" את היריב במשבצת מסוימת. לדוגמה משבצת א'2 - אם פגע או החטיא השחקן את הצוללות יאמר לו יריבו, ועל פיו יסמן כך בלוח המעקב אותו שחקן. אם החטיא יעבור תורו, אך אם פגע יינתן לו תור נוסף, אותו הוא ינצל על מנת לפגוע בשאר המשבצות עליהן משתרעת הצוללת - רק כך "יטביע" אותה.
המנצח הוא השחקן אשר "הטביע" את כל צוללות יריבו ראשון.
מהלך המשחק (3+ שחקנים)

בדומה למהלך המשחק עם 2 שחקנים, פרט לכך שלכל שחקן יש לוחות מעקב כמספר היריבים. לדוגמה, במשחק של 6 משתתפים לכל שחקן יהיו 5 לוחות מעקב.
טקטיקה

טקטיקת המשחק היא פשוטה מאוד, ומשפרת את סיכויי הפגיעה והניצחון במשחק באופן משמעותי. כמה ממאפייניה:
שלילה בחוק - על פי חוק הצבת הצוללות מס' 3, לאחר "הטבעת" כל צוללת יריב, ניתנת לשחקן האפשרות לשלול את כל המשבצות הצמודות לה. (כולל הסמוכות באלכסון)
שימת לב לצי היריב - מס' הצוללות וממדיהן בתחילת המשחק הוא קבוע. לפיכך, לאחר כל פגיעה בצוללת יריב ניתן למנות את הצוללות שנשארו ולשלול כמה משבצות (שטרם "הותקפו") בתור אחד. הנה למשל לוח מעקב בו "הוטבעו" כל הצוללות המשתרעות על פני 2 ו-3 משבצות - זאת אומרת שנשארו רק צוללות המשתרעות על פני 4 ו-5 משבצות, וניתן לשלול כל 3 משבצות (או פחות) הכלואות בשטח המוקף בהחטאות. (או שלא ניתן להציב בהן שום צוללת במאונך ובמאוזן)
ראו גם

צוללות (חידה)
בול פגיעה
שולה המוקשים (משחק)